A felnőtt válogatottba 2014. március 5-én kapott először meghívót, Lengyelország ellen. A második félidőben állt be, teljesítményéről pedig Gordon Strachan szövetségi kapitány elismerően nyilatkozott a találkozó után. Kezdőként május 28-án, Nigéria ellen játszhatott először. 2014 novemberében, egy Anglia elleni barátságos meccsen megszerezte első válogatottbeli gólját. 2015 novemberében ismét meghívták az U21-es csapatba, mert a felnőtt válogatottnak épp nem volt mérkőzése. 2018. szeptember 3-án kinevezték a válogatott csapatkapitányának. 2019. június 8-án, a 2020-as Európa-bajnokság Ciprus elleni selejtezőjén megszerezte első gólját a skót nemzeti csapatban.